**Dyddiad cyhoeddi:** 28 Gorffennaf 2023

**Cais Rhyddid Gwybodaeth** 128/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**Unwaith eto, cafodd y 7:51 Tŷ Glas i’r Tyllgoed ei ganslo heddiw. Dyma’r trên sy’n cael ei ddefnyddio gan lawer o blant ysgol ac mae’n achosi anhwylustod mawr pan gaiff ei ganslo. Hoffwn gael data ynghylch sawl gwaith ers mis Medi y llynedd y mae’r trên hwn naill ai wedi cael ei ganslo neu heb gael ei redeg o gwbl oherwydd materion eraill. Sut galla i gael y data hwn?**

**YMATEB**

Mae’r gwasanaeth dan sylw wedi cael ei ganslo ymlaen llaw 13 o weithiau ers mis Medi 22. (mae canslo ymlaen llaw yn golygu tynnu allan o gynllun y diwrnod cyn 22:00 y diwrnod cynt o leiaf). Mae amryw o resymau dros hyn, gan gynnwys gwaith peirianyddol wedi’i gynllunio gan ein darparwr seilwaith AIW. Felly, nid yw’r gwasanaethau hyn yn cael eu hysbysebu ar amserlenni byw.

A screenshot of a computer

Description automatically generated

Yn ogystal â hynny, mae 25 o wasanaethau wedi cael eu canslo ar y diwrnod.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".